भागां ते सुनीतू दे दृश्शें च रोमांटक खितें दा बड़ा सुन्दर चित्रण ऐ ते भागां, पटवारी ते कछोपड़-रूप-धारी बजिये दी गल्लें-कत्थें च बड़ा जोरदार प्रभाव ऐ की जे उन्दी भाशा जीवत ते सुभावक ऐ। नरेन्द्र दी सफलता ए ऐ जे ओ किसै गल्ला गी छपैलदा नईं ते समाजै दा ठीक-ठीक चित्रण करदा ऐ जड़ा उप्परा दा बनौटी ते धोखा देने आले परदें कन्ने खटोए दे होने बावजूद अन्दरा दा बड़ा भद्दा ते कुरूप ऐ। माता ते ञानें दे दृश्श सच्चें गै बड़े मार्मक न। ए करूणा पाठक दे मनै च समाजी-नजामै बारै,. असन्तोश दी भावना भरी दिन्दी ऐ।